Aarne Sarjas
Aarne Sarjas (sündinud 8. oktoobril 1956 Tartus) on Eesti jurist, kohtunik. Ta lõpetas 1983. aastal õpingud Tartu Riikliku Ülikooli õigusteaduskonnas. Aastatel 1983–1993 töötas ta prokuratuuris stažööri, vanemuurija ja eriti tähtsate asjade uurijana. 19. augustil 1993 nimetas president Lennart Meri Riigikohtu üldkogu ettepanekul Aarne Sarja kohtunikuks Tartu Ringkonnakohtusse. Ta töötab tänini Tartu Ringkonnakohtu kriminaalkolleegiumis. Ta on Tartu Ringkonnakohtu kriminaalkolleegiumi esimees.